༸སྐྱབས་རྗེ་གདུང་སྲས་རིན་པོ་ཆེས་ཐོག་མར་མི་མང་རྣམས་ཀྱིས་ཀྱང་ནང་ཆོས་ལ་གོ་རྟོགས་ཡོང་བ་བྱ་རྒྱུ་གལ་ཆེན་པོ་ཡིན་པའི་སྐོར་ལ་བཀའ་སློབ་ཕེབས་དོན།ནང་ཆོས་སྦྱོང་བ་དང་ཉམས་ལེན་བྱེད་པ་དེ་གྲྭ་པ་ཨ་ནེའི་ལས་ཀ་ཙམ་མ་ཡིན་པར་སྐྱ་སེར་ཕོ་མོ་དབྱེ་བ་མེད་པ།ཆོས་སྒྲུབ་པ་དེ་བདེ་སྐྱིད་ཐོབ་པའི་དོན་དུ་ཡིན་པས་བདེ་སྐྱིད་མི་འདོད་པའི་སེམས་ཅན་གཅིག་ཀྱང་མེད་སྟབས།བདེ་སྐྱིད་ཀྱི་རྒྱུ་དགེ་བ་ཡང་དག་པ་ཞིག་བསྒྲུབ་དགོས་པ་དང།དེ་ཡང་དགེ་བ་ཡང་དག་པ་ཞིག་སྒྲུབ་པར་སྒྲུབ་སྟངས་ཤེས་པར་བྱ་དགོས་པ་གལ་ཆེན་པོ་ཡིན་པའི་སྐོར་དང།ང་རང་ཚོ་ཚང་མ་ཕ་མེས་ཡང་མེས་ནས་དཀྲུས་ནའང་མ་དག་པའི་ནང་པ་ཆགས་བསྡད་ཡོད་སྟབས་ནང་པ་ཞེས་པ་དེ་གང་འདྲ་ཞིག་ལ་འཇོག་དགོས་པ་དང།སྐྱབས་གནས་དཀོན་མཆོག་གསུམ།ལས་རྒྱུ་འབྲས།འཁོར་བའི་ཉེས་དམིགས་སོགས་ཤེས་དགོས་རྒྱུ་གལ་ཆེན་ཡིན་པའི་སྐོར།དེ་བཞིན་ནང་པ་སངས་རྒྱས་པ་ཡིན་མིན་གྱི་ཁྱད་པར་སྐྱབས་འགྲོའི་སྡོམ་པ་ཡོད་མེད་ཀྱི་ཐོག་ནས་འཇོག་དགོས་པས།ནང་པ་ཞིག་ཡིན་ཕྱིན་ཆད་སྐྱབས་འགྲོ་ཤེས་དགོས་པ་གལ་ཆེན་པོ་ཡིན་པའི་སྐོར་སོགས་ལམ་སྟོན་གནང་ཡོད་པ་དང།